ΓΡΑΠΤΗ ΕΡΩΤΗΣΗ E-1568/01

υποβολή: Hiltrud Breyer (Verts/ALE) προς την Επιτροπή

(29 Μαΐου 2001)

Θέμα: Χρησιμοποίηση και τροποποίηση των οδηγιών 96/82/ΕΚ και 96/61/ΕΚ

Στο πλαίσιο των ερευνών για την έκρηξη στο Enschede στις 13.05.2000 διαπιστώθηκε ότι:

- στο παράρτημα Ι της οδηγίας 96/82/ΕΚ(1) δεν διασαφηνίζεται ότι στην παράγραφο 4 συμπεριλαμβάνονται και πυροτεχνικά αντικείμενα,

- το τμήμα ειδικοί κίνδυνοι στην οδηγία 67/548/ΕΟΚ(2) δεν είναι από μόνο του επαρκές για την αξιολόγηση των κινδύνων που προκύπτουν από πυροτεχνικά αντικείμενα,

- οι απαιτήσεις για την ίδρυση, λειτουργία και εποπτεία των εγκαταστάσεων πυροτεχνικών αντικειμένων διαφέρουν σημαντικά στα κράτη μέλη.

1. Θα επιτευχθεί ο στόχος της οδηγίας 96/82/ΕΚ εάν οι επικίνδυνες ουσίες, όταν χρησιμοποιούνται, δεν λαμβάνονται επίσηςπόψη όταν αποτελούν το σύνολο ή μέρος προϊόντων ή αντικειμένων (όχι μόνον στην περίπτωση πυροτεχνικών αντικειμένων);

2. Δεν θεωρεί η Επιτροπή ως κατάλληλο να αλλάξει την αναφορά στο παράρτημα Ι της οδηγίας 96/82/ΕΚ που παραπέμπει στην οδηγία 67/548/ΕΟΚ κατά τρόπο ώστε, επικίνδυνες ουσίες και παρασκευάσματα να λαμβάνονται και τότεπόψη όταν αποτελούν το σύνολο ή μέρος προϊόντων και αντικειμένων; Εάν όχι για ποιο λόγο;

3. Διαβλέπει η Επιτροπή τη δυνατότητα, στο πλαίσιο της ανανέωσης της οδηγίας 96/82/ΕΚ να συμπληρώσει το παράρτημα Ι της οδηγίας 96/61/ΕΚ(3) κατά τρόπο ώστε οι εγκαταστάσεις για την παραγωγή, επεξεργασία, εναποθήκευση και καταστροφή επικίνδυνων προς έκρηξη ουσιών, παρασκευασμάτων και αντικειμένων ναπόκεινται σε αυτήν την οδηγία, έτσι ώστε στο πλαίσιο ενός εγγράφου που θα βασίζεται στην καλύτερη διαθέσιμη σχετική τεχνολογία θα καθορίζονται ενιαία πρότυπα για την ασφάλεια, την εποπτεία και τον έλεγχο αυτών των εγκαταστάσεων;

(1) ΕΕ L 10 της 14.1.1997, σελ. 13.

(2) ΕΕ Β 196 της 16.08.1967, σελ. 1.

(3) ΕΕ L 257 της 10.10.1996, σελ. 26.

Απάντηση της κας Wallstrm εξ ονόματος της Επιτροπής

(24 Ιουλίου 2001)

1. Η οδηγία 96/82/ΕΚ του Συμβουλίου της 9ης Δεκεμβρίου 1996 για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες (καλούμενη εν προκειμένω Οδηγία Σεβέζο ΙΙ) εφαρμόζεται σε εγκαταστάσεις όπουπάρχουν εκρηκτικές ουσίες σε ποσότητες 50 ή περισσότερων τόννων, όπως ορίζεται στο παράρτημα Ι, Μέρος 2, της Οδηγίας. Σύμφωνα με τη σημείωση 2 παράγραφος α) του παραρτήματος Ι, Μέρος 2, ο όρος εκρηκτικά καλύπτει, μεταξύ άλλων, τις ουσίες ή τα μίγματα ουσιών που προορίζονται να παράγουν θερμικό, φωτεινό, οπτικό, αεριώδες ή καπνογόνο αποτέλεσμα ή συνδυασμό τέτοιων αποτελεσμάτων, μέσω μη εκρηκτικών, αυτοσυντηρούμενων και εξώθερμων χημικών αντιδράσεων (πυροτεχνικές ουσίες) και πυροτεχνικές ουσίες ή παρασκευάσματα που περιέχονται σε αντικείμενα. Επιπλέον, το άρθρο 3 παράγραφος 4 ορίζει με τον όρο επικίνδυνες ουσίες, μεταξύ άλλων, ουσίες, τμήματα ή παρασκευάσματαπό μορφήν πρώτης ύλης, προϊόντων, παραπροϊόντων, καταλοίπων ή ενδιάμεσων προϊόντων.

Κατά συνέπειαν, η Επιτροπή θεωρεί ότι η Οδηγία Σεβέζο ΙΙ καλύπτει επίσης και τις επικίνδυνες ουσίες που αποτελούν τμήματα προϊόντων ή παρασκευασμάτων.

2. Όπως ήδη εξηγήθηκε στην απάντηση στην προηγούμενη ερώτηση, η Επιτροπή θεωρεί ότι η Οδηγία Σεβέζο ΙΙ καλύπτει ήδη τις επικίνδυνες ουσίες που συνιστούν τμήματα προϊόντων ή παρασκευασμάτων. Ωστόσο,πό το φως του ατυχήματος του Enschede, η Οδηγία Σεβέζο ΙΙ χρήζει τροποποιήσεων.

Μολονότι η εταιρεία Fireworks SE είχε άδεια για 159 τόννους πυροτεχνημάτων, η εταιρεία δενπήγετο στην Οδηγία Σεβέζο ΙΙ. Αυτό οφείλεται στο γεγονός ότι κατά τονπολογισμό των ποσοτήτων λαμβάνονταιπόψη μόνο οι πυροτεχνικές ουσίες, δηλαδή όχι ταλικά συσκευασίας κ.λπ. Στην περίπτωση της Fireworks SE, ταλικά αυτά ανέρχονταν σε 48 τόννους περίπου, κατά τι δηλαδή λιγότερο από το επίπεδο που θα επέτρεπε την κατάταξη της εταιρείας στο κατώτερο τρίτο της Οδηγίας.

Μετά το ατύχημα, η Επιτροπή οργάνωσε δύο σεμινάρια για τα εκρηκτικά και για τις πυροτεχνικές ουσίες, τα οποία πραγματοποιήθηκαν στη Μασσαλία στις 27 Σεπτεμβρίου 2000 και στο Κοινό Κέντρο Έρευνών (ΚΚΕρ) της Επιτροπής στην Ispra/Iταλία στις 28-29 Μαρτίου 2001. Συνοπτικές εκθέσεις των σεμιναρίων διατίθενται από το Γραφείο Κινδύνων Σοβαρών Ατυχημάτων (Major Accident Hazards Bureau - MAHB) που εδρεύει στο ΚΚΕρ (http://mahbsrv.jrc.it).

Από τις εκθέσεις διαφαίνεται η σκοπιμότητα της χρήσης του συστήματος ταξινόμησης που λειτουργείπό την Ευρωπαϊκή Συμφωνία των Ηνωμένων Εθνών σχετικά με τις Διεθνείς Οδικές Μεταφορές Επικίνδυνων Εμπορευμάτων (UN/ADR) για τους σκοπούς του καθορισμού του πεδίου εφαρμογής της Οδηγίας Σεβέζο ΙΙ καθώς και για την σημαντική μείωση τωνπολογιζόμενων ποσοτήτων για τις εκρηκτικές και πυροτεχνικές ουσίες όσον αφορά τους κινδύνους μαζικής έκρηξης. Από την άλλη πλευρά, οι εκθέσεις αναγνωρίζουν ότι αυτή καθαυτή η ταξινόμηση εκρηκτικών και πυροτεχνικών ουσιών τυγχάνει διαφορετικής μεταχείρισης στα διάφορα κράτη μέλη και ότι τα εισαγόμενα εκρηκτικά και πυροτεχνικά προϊόντα συχνά αποτελούν αντικείμενο λανθασμένης ταξινόμησης και επισήμανσης.

Οι εκθέσεις, μαζί με τα σχόλια των ενδιαφερομένων κύκλων της βιομηχανίας, των δημοσίων αρχών και των περιβαλλοντικών οργανώσεων τα οποία περιήλθαν στο πλαίσιο μιας δημόσιας διαδικασίας διαβουλεύσεων επί σχεδίου προτάσεως οδηγίας για την τροποποίηση της Οδηγίας Σεβέζο ΙΙ θα βοηθήσουν σημαντικά τιςπηρεσίες της Επιτροπής στην αναθεώρηση του σχεδίου προτάσεως. Η έγκρισή της από την Επιτροπή προβλέπεται για τον Σεπτέμβριο του 2001.

3. Η οδηγία 96/61/ΕΚ του Συμβουλίου της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης (καλούμενη εν προκειμένω Οδηγία IPPC) δεν καλύπτει την παραγωγή εκρηκτικών, στο μέτρο που αυτή αποτελεί τμήμα της χημικής βιομηχανίας και αναμένεται ότι η τρέχουσα ανταλλαγή πληροφοριών για τις βέλτιστες διάθεσιμες τεχνικές πρόληψης και ελέγχου των εκπομπών θα περιλάβει τις συναφείς χημικές διεργασίες. Ωστόσο, μία τυπική μονάδα που παράγει ή/και αποθηκεύει πυροτεχνήματα δεν καλύπτεται από την εν λόγω οδηγία.

Η Επιτροπή έχει επιφυλάξεις όσον αφορά τη χρησιμότητα της κάλυψης των εν λόγω δραστηριοτήτων από την Οδηγία IPPC, δεδομένου ότι τα έγγραφα αναφοράς για τις βέλτιστες διαθέσιμες τεχνικές, τα οποία συνετάγησαν στο πλαίσιο της εν λόγω οδηγίας, επικεντρώνονται κυρίως στον έλεγχο των εκπομπών. Τα ζητήματα αδειών και επιθεωρήσεων δεν αποτελούν αντικείμενο των εν λόγω εγγράφων. Η Επιτροπή πιστεύει ότι η Οδηγία Σεβέζο ΙΙ αποτελεί το καταλληλότερο μέσο ελέγχου των κινδύνων σοβαρών ατυχημάτων σε εγκαταστάσεις όπου παράγονται και αποθηκεύονται εκρηκτικά και πυροτεχνικές ουσίες καιλικά.